Etter at hun hadde levert altertavle til kapellet ved Bredtvedt fengsel fikk hun i oppdrag å utsmykke det nye gravkapellet til Diakonissehuset i Oslo. Hun laget både glassmalerier og altertavle til kapellet ved institusjonen som senere fikk navnet Lovisenberg Diakonale Sykehus. Glassmaleriet over gravkapellets alter har motivet «Jesu fødsel – korsfestelsen og oppstandelsen», og over kapellets hovedinngang er det et stort rosevindu med motiver hentet fra salmen «Den yndigste rose er funden» av H.A. Brorson.